Епитафи у драгачевским селима: Церова
Епитафи у драгачевским селима: Церова су сведочанства преписана са старих надгробних споменика у селу Церова (Општина Ариље).

Горње гробље 
Споменик Димитрију Младеновићу (†1848) (Церова – Горње гробље)
 Овде почива
 Раб Божии
 ДИМИТРИЕ МЛАДЕНОВИЋ
 Умро 1848

Споменик Стефану Ичелићу (†1849) (Церова – Горње гробље)
 Овде почива
 Раб Божи
 СТЕФАН ИЧЕЛИЋ
 Жител Села Церове
 поживе: 32. Г:
 Умре 19. ноемра 1849

Споменик Филипу Ковачевићу (†1845) (Церова – Горње гробље)
 Овде почива
 ФИЛИП КОВАЧЕВИЋ
 рођен 1815 : Г.
 Венчао се за Цвијету
 марта 1835 : Г.
 Умро 1845: Г.

Споменик Саву Цибуровићу (†1853) (Церова – Горње гробље)
 САВА
 син спасоја Цибуровића
 Ж: церове
 пож: 25: Г.
 Умре 12. Дек. 1853.
 писане плати
 Милић брат

Споменик Стоји (†1854) (Церова – Горње гробље)
 Овде почива Р: Б:
 СТОЈА
 маика веселина.
 Јанк. Благоевића
 из церове
 поживи 35. Г:
 умре на Благовес:
 1854:

	
Споменик Крстини Цибуревић (†1908) (Церова – Горње гробље)
 Овде почива, дична младос,
 упокоена
 КРСТИНА
 Драгомира Цибуревића
 из Церове,
 која часно поживе 25 Г,
 а као Жена, у другом стању,
 са своим се бременом раста,
 и [роди] живо чедо, ко леп цвет,
 а она премину,
 10. марта 1908. Год
 Бог да јој душу прости
 у вечном дому
 Овај спомен подиже јој
 муж Драгомир
 и свекар Глиша Цибуревићи
 са својим породицама
 Усечега Љубомир трипковић.
 чикириз

Доње гробље 
Споменик Стефану Јоловићу (†1851) (Церова – Доње гробље)
 Овде почива раб Б.
 СТЕФАН ЈОЛОВИЋ
 из села церове
 поживи 22 Г.
 Умре 1. Августа 1851:

Споменик Милутину Цветићу (†1876) (Церова – Доње гробље)
 Нека му буде ова реч
 Бог да му душу прости
 Спомен оваи показује
 краброг доброг воиника
 МИЛУТИНА ЦВЕТИЋА
 из Церове
 кои живи 31. Г.
 Бив. Кмет и после се
 јуначки борио са Турцима.
 А рањен 21. Јула 1876. г. (...)
 Оваи спомен подиже
 из превелике туге и жалости
 супруга Обренија
 која са мужем поживела 12 година
 и брат му Живан
	
	
Споменик Милосаву Цветићу (†1925) (Церова – Доње гробље)
 Црна земља
 вечни двори
 моју младос
 на век крију
 МИЛОСАВА
 сина Зарије и Даринке Цветић
 из Церове
 поживи 4 год
 а пострада од Водоплава
 код своје куће
 24. јуна 1925. Г.
 Овај споменик подигоше
 отац Зарија и мајка Даринка

Злочини 
Споменик малолетном Миломиру Благојевићу (†1936) (Трешњевица)
 Преваром убијен је мучки
 наш мили син
 МИЛОМИР Љ. БЛАГОЈЕВИЋ
 из Церове.
 Рођен је 29 јула 1922 год.
 А погибе од зликовачке руке
 на превару мучки од породице
 Драгомира Гл. Цибуровића
 у њиховој кући у пољу
 на Лучин-дан 1 новембра 1936. Г.
 Миломир је служио у селу
 за пример својих другова
 а као највећа дика и понос својих родитеља.
 Миломир је са одличним успехом свршио
 Осн[овну] и трг[овачку] школу у Ариљу
 Овај спомен од уздаха вељи
 подижу ти твоји родитељи
 јер те неста усред младих дана
 надо наша овде покопана.

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.
Драгачевски епитафи